बुजुर्गों के सम्मान को लेकर गंभीर हैं केंद्र और राज्य सरकारें : सांपला
बुजुर्गहमारे समाज के मार्गदर्शक हैं। तकनीकी युग में तेजी से आगे बढ़ रही नौजवान पीढ़ी को अपने बुजुर्गों की जरा भी परवाह नहीं है। इसलिए समाज में बुजुर्गों का सम्मान कम होता जा रहा है। इसे लेकर केंद्र और राज्य सरकारें भी गंभीर हैं। यह बात केंद्रीय सामाजिक न्याय एवं अधिकारिता मंत्री विजय सांपला ने कही। वे बुजुर्गों के सत्कार को लेकर अन्न जल सेवा ट्रस्ट द्वारा सिविल हॉस्पिटल में आयोजित मैगा जागरूकता कैंप में शिरकत करने पहुंचे थे। सांपला ने कहा कि बुजुर्गों के सम्मान को लेकर 2007 में बनाए एक्ट के तहत एसडीएम लेवल पर पावर दी गई है। बुजुर्गों के अपमान पर औलाद या वारिस के नाम तब्दील की संपत्ति की रजिस्ट्रेशन भी दोबारा बुजुर्गों की मर्जी अनुसार हो जाएगी।
ब्लाॅक से लेकर स्टेट लेवल पर प्रशासन लोगों को अवेयर कर रहा है। पंजाब में अन्य राज्यों के मुकाबले स्थिति काफी बेहतर है। आने वाले समय में इसमें और सुधार होगा। एसीपी सतीश मल्होत्रा ने पुलिस विभाग द्वारा सीनियर सिटीजनों को दी जा रहीं सुविधाओं की जानकारी दी। भाजपा जिला प्रधान प्रवीण बांसल ने राज्य में सीनियर सिटीजन को मिलने वाली सरकारी योजनाओं पर प्रकाश डाला। समागम में जरूरतमंद को ट्राईसाइकिल, हीयरिंग मशीन, छड़ी, कंबल भी बांटे गए। इस मौके पर सिविल सर्जन डाॅ. रेणु छतवाल, एसएमओ डाॅ. परविंदरपाल सिंह सिद्धू, ट्रस्ट के चेयरमैन चमन लाल आहुजा, जनरल सेक्रेटरी रवि पराशर, सेक्रेटरी डाॅ. सीमा जैन, संजीव जैन, राजीव कुमार, मंजू, जिंदरपाल, बलविंदर जस्सी, आरके रेशम, भीम राज, मास्टर गुरमीत, रामजी दास, बाबा मनजीत सिंह भी मौजूद रहे।
250 बुजुर्गों के बनाए सीनियर सिटीजन कार्ड
सिविल हॉस्पिटल में केंद्रीय राज्य मंत्री विजय सांपला को सम्मानित करते अन्न जल सेवा ट्रस्ट के प्रधान शिवराम सरोए और अन्य।
सुपरवाइजर पर महिला सफाई सेवक को धक्के मारकर भगाने का आरोप, सांपला से शिकायत
मदरएंड चाइल्ड हॉस्पिटल की सफाई सेवक रजनी ने सुपरवाइजर सुरजीत कुमार पर 23 दिसंबर को उसे धक्के मारकर भगाने का आरोप लगाया और इसकी शिकायत केंद्रीय राज्य मंत्री विजय सांपला से भी की गई। सांपला ने शिकायत के निवारण के लिए जिला प्रधान प्रवीण बंसल की ड्यूटी लगाई है। रजनी ने बताया कि वे करीब 8 महीनों से हॉस्पिटल में सफाई सेवक है। 23 दिसंबर को हॉस्पिटल में एक बच्ची की डेथ हो गई थी। स्टाफ नर्स ने उसे डेडबॉडी मोर्चरी में रखने भेजा। इस पर सुपरवाइजर उसे बुरा-भला कहने लगा और धक्के मारकर काम से निकाल दिया। एसएमओ डा. परविंदरपाल सिंह सिद्धू ने कहा कि वे खुद भी इसकी पड़ताल करेंगे। उधर, सुपरवाइजर सुरजीत ने कहा कि वे राउंड लगा रहा था। रजनी ने वार्ड में सफाई ठीक ढंग से नहीं की थी। उसे दोबारा सफाई के लिए कहा गया, तो वह सामान फेंककर चली गई।
hin_Deva hin_Deva hin_Deva hne_Deva hin_Deva hin_Deva hin_Deva